Abba Kyari ( an haife shi a ranar 17 ga watan Maris, shekara ta 1975), Ya kasance sufeto janar ne na ’yan sanda da ke sashen hukumar a ɓangaren leƙen Asiri (IGP-IRT), sannan kuma mataimaki ne na kwamishinan yan sanda Ya kasance memba a ƙungiyar 'yan sanda na duniya wato (IACP), Kafin a kai ga naɗa shi a muƙamin nasa na (IGP zuwa IRT), abba Kyari yayi aiki a ofishin ’yan sanda na Jihar Legas a matsayin Babban Jami’i mai kula da sashen yaƙi da ayyukan taƙadiranci (SARS). Abba Kyari ya shiga makarantar koyon aikin 'yan sanda da ke Wudil, jihar Kano a shekara ta (2000), Ya kammala karatunsa a matsayin ƙaramin sufeto na 'yan sanda (ASP),inda aka tura shi zuwa ofishin 'yan sanda na jihar Adamawa. A nan ya shafe tsawon shekara guda bakin aiki a hedikwatar 'yan sanda na Song. Daga baya aka tura shi a matsayin jami'i na musamman a sashen hana miyagun laifuka na yanki (DCO), a Numan, jihar Adamawa.